stanford-oval/wikipedia huggingface dataset:
Ajnadayn taistelu
Al-Waqidi > Taistelun kuvaus

Itse taistelun kuvaus keskittyy vaihteleviin kaksintaisteluihin, joita erilaiset keskustelut täydentävät. Muslimit huusivat "Allahu akbar", ja roomalaisten veri värjäsi heidän vaatteensa. Kristittyjen nuolet pimensivät auringon. Armeijat erkanivat lopulta toisistaan suuria tappioita kärsineenä. Muslimien puolella kaatui 31 marttyyria, roomalaisten puolella 3000 miestä, joukossa kymmenen kuvernööriä.   Taistelupäivän illalla Warden puhui leirissä upseereilleen ja kysyi, miten he voisivat voittaa muslimit, joilla oli paremmat varusteet ja oikeampi usko. Häntä neuvottiin houkuttelemaan Khalid henkilökohtaiseen neuvotteluun, jolloin lähelle kätkeytyneet roomalaiset voisivat vangita ja surmata hänet. Kun muslimiarmeija menettäisi johtajansa, se hajaantuisi pakoon.
Juonen mukaisesti Khalidille lähetettiin kutsu rauhanneuvotteluun. Khalid sai kuitenkin tietää roomalaisten  juonesta, ja päätettiin, että Khalid ottaa mukaansa kymmenen miestä, jotka myös piiloutuvat lähistölle. Kun Khalid aamulla saapui Wardenin luo, hänen miehensä ovat yöllä Dirarin johdolla yllättäneet väijyksissä olleet Wardenin apurit, surmanneet nämä näiden nukkuessa ja pukeneet ylleen roomalaisten varusteet. Neuvoteltuaan tuokion ajan rauhasta Khalidin kanssa Warden sopimuksen mukaisesti äkkiä tarttuu tähän kaksin käsin huutaen, että hän on vanginnut arabien komentajan. Nyt esiin hyökkäsivät kuitenkin roomalaisten asemesta piilossa olleet kymmenen muslimia. Islamin esitaistelija Dirar lähestyi Wardenia karjuen kuin leijona yllään vain lannevaate ja heiluttaen miekkaa kädessään. Hän lausui: "Pian Warden kohtaa poikansa, kuvainpalvojat saavat palkkansa, Nimeen Mestarin miekkani kohotan ja syntitaakkani sovitan."  Warden rukoilee Khalidia itseään tappamaan hänet "tuon paholaisen asemesta" mutta Khalid osoittaa Diraria sanoen: "Tässä on tappajasi."  Khalid ei kuitenkaan heti anna surmata Wardenia. Hän syyttää polvillaan armoa pyytävää Wardenia sopimuksen rikkojaksi ja lainaa Koraanin jaetta 3:54 "Jumala punoo parhaat juonet". Tästä merkistä Warden hakataan kappaleiksi, ja hänen vaatteensa liitetään sotasaaliin joukkoon.
Khalid nosti Wardenin pään miekkansa kärkeen ja ilmestyi kukkulan takaa Rooman sotajoukkojen näkyviin. Nämä luulevat ensin, että kannetaan Khalidin päätä ja puhkeavat riemuun taputtaen käsiään ja heiluttaen ristejään. Kun he huomaavat erehdyksensä  Khalid nostaa sotahuudon "Allahu akbar!" ja arabit hyökkäävät roomalaisten kimppuun. Nämä hajaantuvat ja lähtevät pakoon, mikä ratkaisee Ajnadayn taistelun lopputuloksen.
Al-Waqidi > Lopputulos

Amr saapui joukkoineen paikalle vasta, kun roomalaiset oli jo lyöty. Roomalaisarmeijan vahvuus oli 90 000 miestä, joista taistelussa surmattiin 50 000. Muslimien joukosta 575 koki marttyyrikuoleman.  Muslimit saivat enemmän saalista kuin missään aikaisemmassa taistelussa. Yksin kultaisten ja hopeisten ristien määrä oli luvuton.
Voittoisat muslimit ajavat roomalaisen ratsuväen pakoon. Kuva esittää roomalaiset varusteiltaan parempina. Kuva: 1200-luku.
Sotapäällikkö Khalid ibn Walidin hauta hänen nimeään kantavassa moskeijassa Homsissa (Syyriassa).
Alvajärvi

| Alvajärvi |
| --- | --- |
Kaupunki:  Pihtipudas
Väkiluku:  362 (1998)
Väestötiheys:  1,3 as./km²
Osa-alueet:  Honkaranta, Lehtoperä, Rekosranta, Puuruskylä-Eteläranta
Postinumero(t):  44860
Alvajärvi on kylä Pihtiputaalla. Kylässä oli vuonna 1998 362 asukasta, joiden keski-ikä oli 43,4 vuotta. Jyväskylä–Haapajärvi-rata kulkee kylän läpi. Kylän alueella on kaksi järveä, Alvajärvi sekä Muurasjärvi.
Alvajärvi jaetaan neljään pienempään kylänosaan, Honkarantaan, Lehtoperään, Rekosrantaan ja Puuruskylä-Etelärantaan.
Ante Šimunać

Ante Šimunac (s. 12. tammikuuta 1984) on kroatialainen entinen jalkapalloilija. Hän lopetti urana vuonna 2011 ahvenanmaalaisessa IFK Mariehamnissa. Hän pelaa keskikentällä. Ennen IFK:hon siirtymistään hän on pelannut FC Bayern Münchenissä, FC Ismaningissa, BFC Wolfratshausenissa, TSV Großhadernissa, FC Anker Wismarissa, NK Zadarissa, Göztepe A.S.:ssä, NK Inter Zaprešićissa sekä venäläisessä FC Baltika Kaliningradissa.
Anthémia

| Anthémia Ανθέμια |
| --- | --- |
 Kunnallisyksikön sijainti
 Anthémia
 Koordinaatit: 40°38′N, 22°08′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Imathía
Kunta:  Náousa
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  080302
Väkiluku (2011):  7 534
Aikavyöhyke:  UTC+2
 – Kesäaika:  UTC+3
Rekisterikilpi:  IM
Infobox OKVirheellinen NIMI-arvo: 
Anthémia (kreik. Ανθέμια; virallisesti Δημοτική Ενότητα Ανθεμίων, Dimotikí Enótita Anthemíon) on yksi Náousan kunnan kunnallisyksiköistä ja entinen itsenäinen Kreikan kunta. Se sijaitsee Imathían alueyksikössä Keski-Makedonian alueella. Kunnallisyksikön väkiluku on 7 534 (vuonna 2011).
Anthémian kunnallisyksikkö käsittää alueen Náousan kunnan keskiosissa. Sen suurin asutus on Kopanóksen kylä. Anthémia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náousan kuntaan yhdessä Eirinoúpolin kanssa, jolloin se muuttui uuden kunnan kunnallisyksiköksi.
Kunnallisyksikön osat

Anthémian kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Charíessa | Charíessa | 959 |
| Episkopí | Episkopí | 1 623 |
| Kopanós | Kopanós | 1 853 |
| Lefkádia | Lefkádia | 1 021 |
| Marína | Marína | 1 042 |
| Marína | Pollá Nerá | 139 |
| Monóspita | Monóspita | 897 |
Yhteensä: 7 534
Anton von Leinner

Anton von Leinner (9. maaliskuuta 1813 Graz – 26. maaliskuuta 1895 Gleisdorf) oli itävaltalainen upseeri ja pikakirjoittaja, joka laati saksalaisesta Gabelsbergerin pikakirjoitusjärjestelmästä ensimmäisen italiankielisen version.
Leinner julkaisi järjestelmän vuonna 1858 teoksessa Nuova stenografia italiana od il sistema di Gabelsberger adattato alla lingua italiana. Järjestelmän sovitus italian kielelle ei kuitenkaan ollut täysin onnistunut, eikä se levinnyt käyttöön.
Anne Vik

| Anne Vik> Norjan maatalousministeri |
| --- | --- |
 Sysen hallitus 16. lokakuuta 1989 – 3. marraskuuta 1990  
Edeltäjä:  Gunhild Øyangen
Seuraaja:  Gunhild Øyangen
Henkilötiedot
Koko nimi:  Anne Petrea Vik
Syntynyt: 8. tammikuuta 1933 (ikä 91) Trondenes, Norja
Tiedot
Puolue:  Keskustapuolue
Anne Petrea Vik (s. 8. tammikuuta 1933 Trondenes) on norjalainen keskustapuolueen poliitikko. Hän toimi Norjan maatalousministerinä 1989–1990.
Aiheesta muualla

Anne Vik Norjan suurkäräjien verkkosivuilla (norjaksi)
Anna Ringier

Anna Ringier-Kieser (12. huhtikuuta 1896 – 3. syyskuuta 2006) oli vanhin elossa ollut sveitsiläinen lokakuusta 2004 kuolemaansa.
Ringier kasvoi maatilalla nuorimpana neljästä lapsesta. Hän aloitti koulunkäyntinsä vuonna 1903. Ringier meni naimisiin vuonna 1920 ja sai kaksi lasta. Aviomies kuoli Aaraussa vuonna 1930, eikä Ringier mennyt koskaan uusiin naimisiin.
Neue Zürcher Zeitungin vuonna 2005 tehdyn artikkelin aikaan Ringier pääsi portaat itsenäisesti ylös ja sijasi itse vuoteensa. Hän asui silloin Zofingenissa 80-vuotiaan poikansa ja tämän perheen kanssa.
Anna Ringier kuoli syyskuussa 2006, jolloin hän oli 110-vuotias. Hänen jälkeensä Sveitsin vanhimmaksi eläväksi ihmiseksi nousi Rosa Rein.
Anton Zabolotnyi

Anton Zabolotnyi maaliskuussa 2021.
Anton Zabolotnyi (s. 13. kesäkuuta 1991 Aizpute, Latvian SNT, Neuvostoliitto) on venäläinen jalkapalloilija, pelipaikaltaan hyökkääjä. Hän on pituudeltaan 191-senttimetrinen. Hän on vuosina 2019–2021 edustanut PFK Sotšia. Hän on pelannut Venäjällä monissa muissakin seuroissa ja voittanut Venäjän-mestaruuden Zenit Pietarin joukkueessa vuonna 2019. Hän on kauden 2020–2021 loppuun mennessä pelannut Venäjän Valioliigassa 93 ottelua ja tehnyt niissä 19 maalia.
Zabolotnyi pelasi Venäjän alle 19- ja alle 21-vuotiaiden maajoukkueissa. Hän pelasi Venäjän A-maajoukkueessa ensimmäisen kerran lokakuussa 2017 ystävyysottelussa Etelä-Koreaa vastaan. Hän on kesäkuun 8. päivään 2021 mennessä pelannut 13 maaottelua, joissa kolme kertaa avauskokoonpanossa. Hän on tehnyt yhden maaottelumaalin, syyskuussa 2018 ystävyysottelussa Tšekkiä vastaan.
Anton von Arco auf Valley

Anton Graf von Arco auf Valley
Anton von Padua Alfred Emil Hubert Georg Graf von Arco auf Valley eli Anton Arco-Valley (5. helmikuuta 1897 Sankt Martin im Innkreis, Itävalta – 29. kesäkuuta 1945 Salzburg, Itävalta) oli itävaltalais-saksalainen poliittinen aktivisti. Hän ampui Baijerin pääministerin Kurt Eisnerin kadulle Münchenissä 21. helmikuuta 1919.
Arco auf Valley oli vahva nationalisti ja osaksi juutalaisesta taustastaan huolimatta antisemitistisesti asennoitunut. Häntä ei kelpuutettu Thule-seuran jäseneksi.
Arco auf Valley selvisi lyhyellä vankeudella: hän vapautui vuonna 1925 ehdonalaiseen ja sai vuonna 1927 täyden armahduksen.
Arco auf Valleylla oli vaimo ja lapsia. Hän kuoli 48-vuotiaana liikenneonnettomuudessa Salzburgissa.
Kati Hidén

Kati Elisabeth Hidén (o.s. Leskinen; s. 11. heinäkuuta 1947 Helsinki) on suomalainen juristi ja entinen korkeimman oikeuden jäsen.
Hidénistä tuli oikeustieteen kandidaatti 1969 ja varatuomari 1973. Hän toimi Pohjoismaiden Yhdyspankin notariaattiosaston palveluksessa 1969 ja Helsingin maistraatin notaarina 1970. Varsinaisen lakimiesuransa hän on tehnyt pelkästään korkeimmassa oikeudessa: korkeimman oikeuden vs. nuorempi oikeussihteeri 1973, nuorempi oikeussihteeri 1977, vanhempi oikeussihteeri 1982 ja esittelijäneuvos 1986. Ylimääräiseksi oikeusneuvoksesi hänet nimitettiin 1992 ja vakituiseen virkaan korkeimman oikeuden jäseneksi ja oikeusneuvokseksi 1. heinäkuuta 1993. Hän siirtyi eläkkeelle 68-vuotiaana syyskuussa 2015.
Kati Hidénin isä oli oikeuskansleri Risto Leskinen, ja hänen puolisonsa on vuodesta 1970 ollut professori Mikael Hidén.
Kati Hanhineva

Kati Hanhineva (s. Simo) on suomalainen elintarvikekehityksen professori Turun yliopistossa. Hän aloitti tehtävässä tammikuussa 2020. Professuurin erityisalana ovat pohjoiset elintarvikkeet ja niiden terveysvaikutukset. Professuurin lahjoitti Raisio Oyj:n Tutkimussäätiö.
Hanhineva valmistui filosofian maisteriksi 1997 Oulun yliopiston biokemian koulutusohjelmasta pääaineenaan molekyylibiologia. Hän suoritti jatko-opintojaan professori Sirpa Kärenlammen johdolla Kuopion yliopiston kasvibiokemian tutkimusryhmässä. Hanhineva väitteli vuonna 2008 mansikan fenolisten yhdisteiden biosynteesin muuntelusta ja metaboliittiprofiloinnista. Hän on ollut vuodesta 2015 ravitsemus- ja elintarvikemetabolomiikan dosentti Itä-Suomen yliopiston terveystieteiden tiedekunnassa.
Hanhineva on selvittänyt tutkimuksessaan kasviperäisen ravinnon vaikutusta suolistoflooraan ja terveyteen sekä elintarvikkeiden valmistusprosessien vaikutusta fytokemikaaleihin. Keskeisenä menetelmänä hän hyödyntää massaspektrometri-perusteista metabolomiikka-analytiikkaa. Hanhineva tutustui menetelmään jatko-opiskelijana vieraillessaan Weizman-instituutissa Israelissa. Hanhineva on elintarvike- ja ravitsemustieteellisen metabolomiikan saralla kansainvälisestikin tunnettu tutkija. Hän oli mukana perustamassa Itä-Suomen yliopiston tutkijoiden Afekta Technologies -yritystä, joka nostettiin syksyllä 2021 merkittävimpien metabolomiikka-analyysia (aineenvaihduntatuotteiden eli metaboliittien analyysiä) tarjoavien startup-yritysten joukkoon.
Vuonna 2020 Jane ja Aatos Erkon säätiö myönsi Hanhinevalle ja tämän tutkimusryhmälle 1 648 000 euron apurahan neljälle vuodelle. Ryhmä tutkii jalostettujen kasviproteiiniruokien terveysvaikutuksia ja uudenlaisten elintarvikkeiden tuottamista.
Anne Virkki

| Anne Virkki> Henkilötiedot |
| --- | --- |
Koko nimi:  Anne Katariina Virkki
Syntynyt: 1988 (ikä 35–36)
Kansalaisuus:  Suomi
Koulutus ja ura
Tutkinnot:  Helsingin yliopisto
Väitöstyön ohjaaja:  Karri Muinonen
Instituutti:  Arecibon observatorio
Tutkimusalue:  planeettatutkimus, radiotähtitiede
Aiheesta muualla
www.naic.edu/~avirkki
Anne Katariina Virkki (s. 1988) on suomalainen tähtitieteilijä joka on erikoistunut planeettatutkimukseen ja siihen liittyvään tutkalla suoritettavaan radiotähtitieteelliseen tutkimukseen. Hän on ollut vuodesta 2018 planeettaryhmän johtajana Arecibon observatoriossa.
Virkki aloitti lukion jälkeen opinnot Helsingin yliopistossa vuonna 2006. Hän suoritti siellä kandidaatin, maisterin ja tohtorin tutkinnot fysiikan laitoksella. Hän oli jo opintojensa alusta saakka kiinnostunut asteroidien tutkimisesta. Hänen väitöstyönsä Planetary surface characterization by modeling radar scattering käsitteli asteroidien pinnan mallintamista tutkan sironnan avulla. Vuonna 2013 hän pääsi jatko-opintojen aikana vierailemaan Arecibon observatoriossa ja hakeutui myöhemmin sinne jatko-opiskeluun suoritettuaan tohtorin väitöksensä vuonna 2016. Hän on myös asunut Puerto Ricossa siitä lähtien, ja asui siellä kun Arecibon radioteleskooppi tuhoutui joulukuussa 2020.
Virkki on ollut vuodesta 2018 planeettaryhmän johtajana observatoriossa. Arecibon radioteleskooppia voitiin käyttää myös käyttää tutkana ja se oli maailman suurin tutka. Se on siten monipuolisempi kuin Kiinassa sijaitseva maailmaan suurin radioteleskooppi FAST. Virkki on asteroidien lisäksi tutkinut tutkalla myös muun muassa komeettojen komia ja Kuun kraatereita. Hän on julkaissut lukuisia tutkimuksia liittyen planeettojen tutkimiseen tutkan avulla.
Aiheesta muualla

Mäkinen, Jari: Arecibossa työskentelevä suomalaistutkija toivoo uutta radioteleskooppia tuhoutuneen tilalle Tiedeykkönen.  8.12.2020. Viitattu 17.12.2020. Anne Virkin haastattelu Ylen Areenassa.
Kotala, Zenaida Gonzalez: Asteroid Visiting Earth’s Neighborhood Brings its Own Face Mask University of Central Florida News.  23.4.2020. Viitattu 3.12.2020. (englanniksi)
Arecibo Observatory Gets $19M NASA Grant to Help Protect Earth from Asteroids SpaceDaily.  27.8.2019. Viitattu 3.12.2020. (englanniksi)
Virkki, Anne: Planetary surface characterization by modeling radar scattering.  Helsinki:  Helsingin yliopisto, 8.1.2016.  ISBN 978-951-51-1567-6.  Teoksen verkkoversio (viitattu 3.12.2020).
Alvah Meyer

| Alvah Meyer |
| --- | --- |

Henkilötiedot
Syntynyt: 18. heinäkuuta 1888 New York, Yhdysvallat
Kuollut: 19. joulukuuta1939 Tucson, Arizona, Yhdysvallat
Yleisurheilija
Pituus:  173 cm
Paino:  65 kg
Laji:  100 metrin juoksu
| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Hopeaa | Tukholma 1912 | 100 m |  |
Alvah Meyer (18. heinäkuuta 1888 New York, Yhdysvallat – 19. joulukuuta 1939 Tucson, Arizona, Yhdysvallat) oli yhdysvaltalainen yleisurheilija, joka kilpaili vuoden 1912 kesäolympialaisissa 100 metrin juoksussa saaden hopeaa.
Aiheesta muualla

Kuvia tai muita tiedostoja aiheesta Alvah Meyer Wikimedia Commonsissa
Andy Karl

| Andy Karl |
| --- | --- |
 Andy Karl Rocky Balboan roolissa
Henkilötiedot
Syntynyt: 27. elokuuta 1974 (ikä 50) Baltimore, Maryland, Yhdysvallat
Ammatti:  näyttelijä, laulaja
Puoliso:  Orfeh
Aiheesta muualla
IMDb
Andy Karl (alkuaan Andrew Karl Cesewski; s. 27. elokuuta 1974 Baltimore, Maryland) on yhdysvaltalainen näyttelijä ja laulaja. Hänet tunnetaan erityisesti musikaalinäyttelijänä.
Ura

Andy Karl syntyi Walter Cesewskin ja Susan Weismanin perheeseen, tuonnempana hän vaihtoi viralliseksi sukunimekseen isoisoisänsä Andrew Karlin nimen. Kouluvuosinaan hän harrasti amerikkalaista jalkapalloa ja esittäviä taiteita.
16-vuotiaana Karl näytteli nimiroolin teoksessa Aladdin White Marsh Dinner Theatre'ssa. Sittemmin hän suoritti musiikkiopintoja Towson Universityssa, minkä jälkeen hän muutti New Yorkiin, missä hän on näytellyt muun muassa Broadway-musikaaleissa, kuten Rocky the Musical ja Groundhog Day sekä off Broadway -musikaaleissa, kuten Altar Boyz ja Slut.
Karl on näytellyt myös muutamia elokuvien sivurooleja, kuten Calebin roolin musiikillisessa draamakomediassa Soul-siskot (2012). Televisiossa Karlin rooleja on muun muassa Mike Dodds rikossarjassa Kova laki: Erikoisyksikkö.
Musikaalirooleja

Joey (Saturday Night Fever, 2000)
David Fonda (The Wedding Singer, 2006)
Chad/Dewey/Kyle (Legally Blonde, 2007–2008)
Joe (9 to 5, 2009)
Fiyero Tiggular (Wicked, 2010)
Tommy DeVito (Jersey Boys, 2011–2013)
Neville Landless/Mr. Victor Grinstead (The Mystery of Edwin Drood, 2012–2013)
Rocky Balboa (Rocky the Musical, 2014)
Bruce Granit (On the Twentieth Century, 2015)
Phil Connors (Groundhog Day, 2017)
Edward Lewis (Pretty Woman: The Musical, 2018–2019)
Käännös suomeksi
Andrea Thompson

| Andrea Thompson |
| --- | --- |
 Andrea Thompson vuonna 2013.
Henkilötiedot
Syntynyt: 22. toukokuuta 1959 (ikä 65) Dayton, Ohio, Yhdysvallat
Ammatti:  näyttelijä, televisiotoimittaja
Aiheesta muualla
IMDb 
Elonet
Andrea Thompson (s. 22. toukokuuta 1959 Dayton, Ohio) on yhdysvaltalainen näyttelijä. Hänet tunnetaan parhaiten rooleistaan televisiosarjoissa Viinitila Falcon Crest, Babylon 5, Kunnian miehet, 24 ja NYPD Blue.
Ura > Näyttelijänura

Thompsonin ensimmäinen merkittävä elokuvarooli oli vuoden 1987 elokuvassa Wall Street – rahan ja vallan katu, jossa hän näytteli prostituoitua. Vuonna 1989 hän sai roolin Genele Ericsonina saippuasarja Falcon Crestin viimeisellä tuotantokaudella. Vuosina 1994–1995 Thompson esitti telepaatti Talia Wintersiä science fiction -televisiosarjassa Babylon 5. Hän jätti Babylon 5:n sarjan toisen tuotantokauden lopussa.
Tämän jälkeen Thompson näytteli sarjassa Kunnian miehet Alison Krennickiä. Sittemmin hän liittyi NYPD Blue -rikossarjan näyttelijäkuntaan. NYPD Bluessa Thompson esitti etsivä Jill Kirkendallia. Huhtikuussa 2000 hän jätti sarjan tavoitellakseen toimittajan uraa.
Ura > Ura journalistina

Journalistiuransa Thompson aloitti Albuquerquessa toimivalla KRQE-televisiokanavalla yleistoimittajana.
Kesäkuussa 2001 Thompsonista tuli CNN Headline News -kanavan iltauutisten ankkuri. CNN oli tammikuussa lomauttanut 4000 työntekijästään kaikkiaan 400 ja kiinnitti huomionsa persoonallisuuksiin houkutellakseen itselleen nuorempaa katsojakuntaa. Thompsonin ensimmäiset sanat uutisankkurina suorassa lähetyksessä olivat: ”Hei, olen Andrea Thompson, ja ellet ole elänyt luolassa, luultavasti jo tiedätkin sen.” Hänen palkkaamisensa sai journalistipiireissä ristiriitaisen vastaanoton, sillä Thompson oli aikoinaan keskeyttänyt lukion, ja hänelle oli tuossa vaiheessa kertynyt toimittajakokemusta ainoastaan yhden vuoden ajalta. Samoihin aikoihin Internetissä alkoi levitä alastonkuvia ja videopätkiä Thompsonin 1980-luvun elokuvista, mikä aiheutti kiusallisen tilanteen CNN:lle. Maaliskuussa 2002 hän jätti kanavan. Tuolloin arveltiin, että pitkät työpäivät estivät Thompsonia olemasta hänen yhdeksänvuotiaan poikansa luona.
CNN:ltä lähdön jälkeen Thompson ryhtyi työskentelemään Court TV -televisiokanavalle, jossa hän esitteli NYPD Blue ja Forensic Files -sarjojen jaksoja ja toimi kertojan äänenä The System -dokumenttisarjassa. Hän myös näytteli Nicole Duncan -hahmoa sarjassa 24.
Aiheesta muualla

Andrea Thompson Internet Movie Databasessa. (englanniksi)
Andy Lau

| Andy Lau |
| --- | --- |

Henkilötiedot
Syntynyt: 27. syyskuuta 1961 (ikä 63)
Ammatti:  laulaja, näyttelijä, elokuvatuottaja, juontaja
Muusikko
Laulukielet:  kantoninkiina, mandariinikiina
Aktiivisena:  1981–
Tyylilajit:  cantopop, mandopop
Levy-yhtiöt:  Warner Music (1985–1994), Philips Records (1995–1997), Sony Music Entertainment (1998–)
 Nimikirjoitus
Aiheesta muualla
awc618.com
  [ Muokkaa Wikidatassa ] [ ohje ]  
Andy Lau Tak-wah (kiin.: 刘德华; Jyutping: Lau4 Dak1waa4; s. 27. syyskuuta 1961) on hongkongilainen poplaulaja, näyttelijä ja elokuvatuottaja.
Aiheesta muualla

Wikimedia Commonsissa on kuvia tai muita tiedostoja aiheesta .
Andy Lau Internet Movie Databasessa. (englanniksi)
Viralliset kotisivut
Alva Myrdal

| Alva Myrdal |
| --- | --- |
 Alva Myrdal vuonna 1968.
Henkilötiedot
Syntynyt: 31. tammikuuta 1902
Kuollut: 1. helmikuuta 1986 (84 vuotta)
Kansalaisuus:  Ruotsi
Ammatti:  diplomaatti, poliitikko ja kirjailija
Puoliso:  Gunnar Myrdal
Lapset:  Jan Myrdal
Muut tiedot
Tunnustukset:   Nobelin rauhanpalkinto (1982)
Alva Reimer Myrdal (31. tammikuuta 1902 – 1. helmikuuta 1986) oli ruotsalainen diplomaatti, poliitikko ja kirjailija. Hän sai Nobelin rauhanpalkinnon vuonna 1982.
Myrdal tuli kuuluisaksi jo 1930-luvulla yhdessä puolisonsa Gunnar Myrdalin kanssa kirjoittamallaan kirjalla Kris i befolkningsfrågan (1934), jossa ilmaistiin huoli laskevan hedelmällisyyden takia ja pohdittiin perhepoliittisia keinoja perheenperustamisen ja työelämän yhdistämiseksi. Häntä kuvattiin ”palavasieluiseksi nuoreksi naiseksi”, joka kirjoitti paljon etenkin naisten ja lasten sekä vähäosaisten asemasta yhteiskunnassa. Myrdal oli luomassa ruotsalaista hyvinvointivaltiota sosiaalidemokraattien kärkihahmona.
Vuosina 1936–1948 Myrdal toimi Tukholman sosiaalipedagogisen seminaarin opintorehtorina. 1940-luvun lopussa ja 1950-luvulla hän toimi kansainvälisissä tehtävissä kuten Ruotsin Intian-suurlähettiläänä, YK:n ja Unescon sosiaalipoliittisissa tehtävissä – usein ensimmäisenä naisena korkeissa YK-viroissa kuten Unescon osastopäällikkönä. 1960-luvulla hän oli kansanedustajana ja ministerinä Ruotsissa.
Vuoden 1982 Nobelin rauhanpalkinto jaettiin Alva Myrdalin ja Meksikon entisen ulkoministerin ja YK-suurlähettilään Alfonso Garcia Roblesin kesken. Norjan Nobel-komitean perustelujen mukaan Myrdal oli Geneven aseriisuntaneuvottelujen ja kirjallisen tuotantonsa kautta antanut maailman yleiselle mielipiteelle lisää tietoa aseriisuntaongelmista ja osaltaan voimakkaasti vaikuttanut siihen, että oli syntynyt yleinen vastuuntunne maailman kehityksestä.
Kirjailija Jan Myrdal oli Alva ja Gunnar Myrdalin poika.
Aiheesta muualla

Kuvia tai muita tiedostoja aiheesta Alva Myrdal Wikimedia Commonsissa
Nobelin rauhanpalkinnon saajat
| --- | --- |
1901–1925:  1901: Dunant, Passy 1902: Ducommun, Gobat 1903: Cremer 1904: Kansainvälisen oikeuden instituutti 1905: Suttner 1906: Roosevelt 1907: Moneta, Renault 1908: Arnoldson, Bajer 1909: Beernaert, Paul Balluet d’Estournelles de Constant 1910: Kansainvälinen Rauhantoimisto 1911: Asser, Fried 1912: Root 1913: La Fontaine 1917: Punainen Risti 1919: Wilson 1920: Bourgeois 1921: Branting, Lange 1922: Nansen 1925: Chamberlain, Dawes
1926–1950:  1926: Briand, Stresemann 1927: Buisson, Quidde 1929: Kellogg 1930: Söderblom 1931: Addams, Butler 1933: Angell 1934: Henderson 1935: Ossietzky 1936: Lamas 1937: Cecil 1938: Nansenin kansainvälinen pakolaistoimisto 1944: Punainen Risti 1945: Hull 1946: Balch, Mott 1947: Kveekarit 1949: Boyd Orr
1951–1975:  1950: Bunche 1951: Jouhaux 1952: Schweitzer 1953: Marshall 1954: Yhdistyneiden kansakuntien pakolaisjärjestö 1957: Pearson 1958: Pire 1959: Noel‑Baker 1960: Lutuli 1961: Hammarskjöld 1962: Pauling 1963: Punainen Risti 1964: King 1965: Unicef 1968: Cassin 1969: Kansainvälinen työjärjestö 1970: Borlaug 1971: Brandt 1973: Kissinger, Lê 1974: MacBride, Satō 1975: Saharov
1976–2000:  1976: B. Williams, Corrigan 1977: Amnesty International 1978: Sadat, Begin 1979: Äiti Teresa 1980: Esquivel  1981: YK:n pakolaisapujärjestö 1982: Myrdal, García Robles 1983: Wałęsa 1984: Tutu 1985: Lääkärit ydinsotaa vastaan 1986: Wiesel 1987: Arias 1988: YK:n Rauhanturvaajat 1989: Dalai Lama 1990: Gorbatšov 1991: Suu Kyi 1992: Menchú 1993: Mandela, de Klerk 1994: Arafat, Peres, Rabin 1995: Pugwash-liike, Rotblat 1996: Belo, Ramos Horta 1997: Kampanja maamiinojen kieltämiseksi (ICBL), J. Williams 1998: Hume, Trimble 1999: Lääkärit ilman rajoja 2000: Kim
2001–:  2001: YK, Annan 2002: Carter 2003: Ebadi 2004: Maathai 2005: IAEA, ElBaradei 2006: Yunus, Grameen Bank 2007: Gore, IPCC 2008: Ahtisaari 2009: Obama 2010: Liu 2011: Gbowee, Johnson Sirleaf, Karman 2012: EU 2013: Kemiallisten aseiden kieltojärjestö 2014: Satyarthi, Yousafzai 2015: Tunisian kansallisen vuoropuhelun kvartetti 2016: Juan Manuel Santos 2017: International Campaign to Abolish Nuclear Weapons 2018: Murad, Mukwege 2019: Abiy 2020: Maailman ruokaohjelma 2021: Ressa, Muratov 2022: Bjaljatski, Memorial, Center for Civil Liberties 2023: Mohammadi 2024: Nihon Hidankyō